b'\n_START_ARTICLE_\nSunkusis metalas (muzikos stilius)\n_START_SECTION_\nIstorija\n_START_PARAGRAPH_\nPagrind\xc4\x85 Heavy Metal atsiradimui padar\xc4\x97 daugelis alternatyvi\xc5\xb3 Rock ir Blues, Blues rock bei Progressive rock grupi\xc5\xb3, ypa\xc4\x8d didel\xc4\x99 \xc4\xaftak\xc4\x85 padar\xc4\x97 tokios Hard rock grup\xc4\x97s, kaip Deep Purple ir Led Zeppelin. Tarp kit\xc5\xb3 stiliui \xc4\xaftak\xc4\x85 padariusi\xc5\xb3 grupi\xc5\xb3 verta pamin\xc4\x97ti Nazareth, The Doors, The Rolling Stones, Uriah Heep, UFO._NEWLINE_Ankstyvasis Heavy Metal da\xc5\xbeniausiai siejamas su Europos ir, ypa\xc4\x8d Anglijos grup\xc4\x97mis, tokiomis, kaip Black Sabbath, Judas Priest, Iron Maiden, vienintel\xc4\x97 ry\xc5\xa1kesn\xc4\x97 i\xc5\xa1imtis\xc2\xa0\xe2\x80\x93 Australijos grup\xc4\x97 AC/DC._NEWLINE_8-ojo de\xc5\xa1imtme\xc4\x8dio pabaigoje\xc2\xa0\xe2\x80\x93 9-ojo de\xc5\xa1imtme\xc4\x8dio prad\xc5\xbeioje Heavy Metal supratimas Europoje ir JAV i\xc5\xa1siskyr\xc4\x97: pastarojoje \xc5\xa1alyje iki \xc5\xa1iol Heavy Metal priskiriami tokie Glam rock atlik\xc4\x97jai, kaip KISS, Alice Cooper, Bon Jovi ir pan., kai europinis Heavy Metal supratimas yra daug kategori\xc5\xa1kesnis, pagal j\xc4\xaf daugelis stiliaus pradinink\xc5\xb3, pvz., Black Sabbath priskiriama Hard rock stiliui, o pirm\xc4\x85ja Heavy metal grupe laikoma Judas Priest.'